《送黄净友游洞庭》
明代·李之世

君山如抹黛，湖水贴天青。一望无边际，孤帆入窅冥。

临风怀帝子，挟瑟访湘灵。为问空潭月，渔歌谁共听。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。